سألنى الليل

سألني الليل

   كلمات 
سألني الليل بتسهر ليه

مادام قلبك صبح خالي

سهرت يا ليل أنادي عليه

و أعيد الذكرى على بالي

رجعت بفكري للماضي

و أيام الهوى الحلوة

لقيت قلبي في هواه ماضي

يعيد الحب و النجوى

و قصة حب مع حبه

حكيتها مهجتي لقلبه

و بين الماضي و الحاضر .. يا ليل يا ليل

خياله يمر ع الخاطر .. يا ليل يا ليل

أفكر فيه .. وأعيد لياليه .. ياليل

و انا و طيفه و الهوى

عشنا على نار الجوى

نحلم بماضينا سوى

سألني الليل بتسهر ليه

مادام قلبك صبح خالي

سهرت يا ليل أنادي عليه

و أعيد الذكرى على بالي

منين قلبي صبح خالي

و انا هايم في أشواقي

يروح العمر يا ليالي

وفي قلوب من الهوى باقي

ده أول حب هناني

و أول حب بكاني

و أول حب بيه موعود

يا ليل يا ليل

وحب القلب حب خلود

يا ليل يا ليل

وحب الروح ما عمره يروح

و احنا على عهد الهوى

حنعيش بأرواحنا سوا

حتى لو العمر انطوى

سألني الليل بتسهر ليه

ما دام قلبك صبح خالي

سهرت يا ليل أنادي عليه

و أعيد الذكرى على بالي

يا ليل الدهر فرقنا

و فاتنا بين دموع و جراح

يا ليل واسينا فى فراقنا

و ابكي معانا عاللي راح

ده هو قلبي و انا قلبه

و هو حبي و انا حبه

و هو اللي حياتي فيه

يا ليل يا ليل

و بس احكي و أقولك ايه

يا ليل يا ليل

قدر مكتوب فى علم الغيب

وبعد ما كنا سوى

قلبه انحرم قلبي انكوى

واتهنى غيرنا بالهوى

سألني اليل بتسهر ليه

مادام قلبك صبح خالي

سهرت يا ليل أنادي عليه

و أعيد الذكرى على بالي
 شوف كمان 

 ليستة اغانى فريد الأطرش

تصنيف:اغانى باللغه المصريه
تصنيف:اغانى فريد الاطرش
تصنيف:كلمات اغانى